...વામાં આવ્યું હતું. હવે સરકાર આ સંબંધે કેવા દાવા કરી રહી છે એ જુઓ.

જાહેરાત જણાવે છે, 'સરકારી, ખાનગી અને વ્યક્તિગત ક્ષેત્રમાં વિવિધ રીતે આગળ વધવા યુવાઓ માટે મજબૂત તક.' જાણે કે તક તો મજબૂત છે, ખામી કદાચ યુવાઓમાં છે. 

સરકારે રોજગારમાં 'પર્સનલ' નામનું એક નવું ક્ષેત્ર ઉમેર્યું છે. આ એ ક્ષેત્ર છે, તેને મોદીવિરોધીઓ મજાકમાં 'વડાપ્રધાન પકોડા રોજગાર યોજના' કહે છે. 

મજાકની વાત અલગ છે, પણ પકોડા વેચતા લોકોની મહેનતનું શ્રેય સરકાર કઈ રીતે લઈ શકે?

સરકાર રોજગારના આંકડાના મુદ્દે ગોળગોળ ફેરવી રહી છે અને 'વિકાસન... બાકીનો લેખ લખો:
એક રસપ્રદ દાવો

સફળતાનો આ દાવો જુઓઃ 'ભારતમાં એરકન્ડીશન્ડ (એસી) ટ્રેનોની સરખામણીએ પ્લેનમાં પ્રવાસ કરનારાઓની સંખ્યા પહેલીવાર વધી છે.'  

છે ને કમાલની સફળતા! રેલવે સરકાર ચલાવે છે. સરકારી એર ઇન્ડિયાને બાદ કરતાં બાકીની તમામ એરલાઇન્સ કંપનીઓ ખાનગી માલિકીની છે. 

'રેલવે સલામતીની દૃષ્ટિએ 2017-18નું વર્ષ સૌથી વધુ સારું રહ્યું' હોવાનો દાવો પણ કરવામાં આવ્યો છે.

રેલવેની હાલત એવી છે કે વ્યક્તિ મજબૂર ન હોય ત્યાં સુધી ટ્રેનમાં પ્રવાસ કરવાનું ટાળે છે. 

એસી ટ્રેનોમાં પ્રવાસ એટલો મોંઘો થઈ ગયો છે કે એ ખર્ચ જેને પરવડે તેને પ્લેનમાં પ્રવાસ કરવાનું વધારે યોગ્ય લાગે છે. 

આવો જ એક દાવો છે આરોગ્ય સેવા વિશેનો. આરોગ્ય સેવા એટલી સારી થઈ ગઈ છે કે વધુ લોકો ખાનગી હોસ્પિટલોમાં જવા લાગ્યા છે. 

ચાર વર્ષની 54 સિદ્ધિઓની ગણતરી કરવામાં સરકારની છાતી ફૂલતી દેખાય છે, પણ કેટલાક દાવામાં વાસ્તવિકતા એકદમ અવળી છે. 

તેના ઉદાહરણ તરીકે આ દાવા પર નજર કરોઃ 'નોટબંધીને કારણે અત્યાર સુધીમાં સૌથી વધુ કાળા નાણાંનો પર્દાફાશ.'

હકીકત એ છે કે રિઝર્વ બેન્કમાં લગભગ તમામ નાણાં પાછાં આવ્યાં છે અને તેની ગણતરી હજુ પૂર્ણ થઈ નથી. 

એ જ રીતે 'પછાત વર્ગોની પોતાની સરકાર' પેટા-શિર્ષક હેઠળ દાવો કરવામાં આવ્યો છે કે 'ખેડૂતોની આવક બમણી કરવા માટે બહુઆયામી પ્રયાસ' કરવામાં આવી રહ્યા છે. મતલબ કે પ્રયાસ એ પણ સિદ્ધિ છે.

હકીકત એ છે કે કૃષિનો વાર્ષિક વૃદ્ધિદર 5.6 ટકાથી ઘટીને છેલ્લા ચાર વર્ષમાં ત્રણ ટકાએ આવી ગયો છે. 

એ વચનોનું શું થયું?

સ્પેર પાર્ટ્સમાં બનેલો સિંહ ભારતને નવી ઓળખ આપવાનો હતો એ તમને યાદ છે? 

'મેક ઇન ઇન્ડિયા'નો સિંહ સફળતાના 54 દાવામાં ક્યાંય સ્થાન મેળવી શક્યો નથી. છેલ્લાં ચાર વર્ષમાં ઔદ્યોગિક ઉત્પાદન અને નિકાસ બન્નેમાં કોઈ પોઝિટિવ ટ્રેન્ડ જોવા મળ્યો નથી. 

'ગંગામૈયાના દીકરા'એ નમામિ ગંગે અભિયાનમાં શું હાંસલ કર્યું તેનો ઉલ્લેખ પણ આ જાહેરાતમાં ક્યાંય નથી. 

'ગંગા સાફ નહીં કરી શકું તો જીવ આપી દઈશ' એવું કરી ચૂકેલાં કેબિનેટ પ્રધાન ઉમા ભારતી 2018ના ઓક્ટોબર સુધીમાં આખી ગંગા સાફ કરી આપવાનાં હતાં, પણ હવે એ કામ તેમની પાસેથી લઈ લેવાયું છે.

'ડિજિટલ ઇન્ડિયા'ની ધૂમ ઠંડી પડી ગઈ છે. તેનો પણ કોઈ ઉલ્લેખ આ દાવાઓની યાદીમાં નથી. 

'સ્કિલ્ડ ઇન્ડિયા'નો ઉલ્લેખ એક વખત છે. તેમાં જણાવવામાં આવ્યું છે કે દેશનાં એક કરોડ લોકોને તાલીમ આપવામાં આવી છે, પણ તેમના માટે નોકરી ક્યાં છે?

'સ્માર્ટ સિટી'નો...